CELEX: 52009PC0583
Language: el
Date: 2009-10-29
Title: Πρόταση Απόφαση του Συμβουλίου με την οποία επιτρέπεται στη Δημοκρατία της Αυστρίας να εφαρμόσει μέτρο παρέκκλισης από το άρθρο 168 της οδηγίας 2006/112/EΚ σχετικά με το κοινό σύστημα φόρου προστιθεμένης αξίας

Σημαντική ανακοίνωση νομικού περιεχομένου

|

52009PC0583

Πρόταση Απόφαση του Συμβουλίου με την οποία επιτρέπεται στη Δημοκρατία της Αυστρίας να εφαρμόσει μέτρο παρέκκλισης από το άρθρο 168 της οδηγίας 2006/112/EΚ σχετικά με το κοινό σύστημα φόρου προστιθεμένης αξίας  /* COM/2009/0583 τελικό*/  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 29.10.2009COM(2009) 583 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία επιτρέπεται στη Δημοκρατία της Αυστρίας να εφαρμόσει μέτρο παρέκκλισης από το άρθρο 168 της οδηγίας 2006/112/EΚ σχετικά με το κοινό σύστημα φόρου προστιθεμένης αξίαςΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |Αιτιολόγηση και στόχοι της πρότασης Σύμφωνα με το άρθρο 395 παράγραφος 1 της οδηγίας 2006/112/ΕΚ, της 28ης Νοεμβρίου 2006, σχετικά με το κοινό σύστημα φόρου προστιθεμένης αξίας (στο εξής: «οδηγία ΦΠΑ»), το Συμβούλιο, αποφασίζοντας ομόφωνα μετά από πρόταση της Επιτροπής, μπορεί να επιτρέπει σε κάθε κράτος μέλος να θεσπίζει ειδικά μέτρα παρέκκλισης από τις διατάξεις της εν λόγω οδηγίας, για λόγους απλούστευσης των διαδικασιών επιβολής του φόρου προστιθεμένης αξίας (ΦΠΑ) ή πρόληψης ορισμένων μορφών φοροδιαφυγής ή φοροαποφυγής. Με επιστολή που καταχωρίσθηκε στη Γενική Γραμματεία της Επιτροπής στις 2 Ιουνίου 2009, η Δημοκρατία της Αυστρίας ζήτησε την άδεια να συνεχίσει την εφαρμογή μέτρου παρέκκλισης από το άρθρο 168 της οδηγίας ΦΠΑ. Σύμφωνα με το άρθρο 395 παράγραφος 2 της οδηγίας ΦΠΑ, η Επιτροπή ενημέρωσε τα άλλα κράτη μέλη, με επιστολή της 10ης Σεπτεμβρίου 2009, σχετικά με το αίτημα της Αυστρίας. Με επιστολή της 21ης Σεπτεμβρίου 2009, η Επιτροπή γνωστοποίησε στην Αυστρία ότι διέθετε όλες τις απαραίτητες πληροφορίες για την εξέταση του αιτήματος. |Γενικό πλαίσιο Σύμφωνα με το άρθρο 168 της οδηγίας ΦΠΑ, ο υποκείμενος στο φόρο έχει το δικαίωμα έκπτωσης του ΦΠΑ που καταβάλλει για τις αγορές αγαθών και υπηρεσιών τις οποίες πραγματοποιεί για τις φορολογούμενες πράξεις του. Ωστόσο, το μέτρο παρέκκλισης, την παράταση του οποίου ζητεί η Αυστρία, αποκλείει από το δικαίωμα έκπτωσης το φόρο προστιθεμένης αξίας που επιβάλλεται σε αγαθά και υπηρεσίες όταν το ποσοστό χρησιμοποίησής τους για τις ιδιωτικές ανάγκες του υποκείμενου σε φόρο ή για χρήση ξένη προς τις ανάγκες της επιχείρησης είναι υψηλότερο του 90%. Αυτό το μέτρο παρέκκλισης είχε αρχικά χορηγηθεί με την απόφαση 2004/866/ΕΚ του Συμβουλίου της 13ης Δεκεμβρίου 2004 (ΕΕ L 371 της 18.12.2004, σ. 47). Η Επιτροπή είχε προηγουμένως δεχτεί ότι η εν λόγω παρέκκλιση βασίζεται στην ανάγκη να απλουστευθεί η διαδικασία επιβολής του ΦΠΑ, ενώ παράλληλα, επηρεάζει ελάχιστα το ύψος του οφειλόμενου φόρου στο τελικό στάδιο κατανάλωσης. Θα πρέπει συνεπώς να χορηγηθεί η παρέκκλιση λαμβανομένου υπόψη ότι εξακολουθεί να υφίσταται η κατάσταση, καθώς και τα πραγματικά περιστατικά στα οποία βασίστηκε η αρχική παρέκκλιση. Πάντως, η παράταση θα πρέπει να περιοριστεί χρονικά ώστε να υπάρξει η δυνατότητα να εκτιμηθεί, πριν από την εξέταση ενδεχόμενης νέας αίτησης παράτασης και βάσει των κατάλληλων πληροφοριών που θα προσκομίσει η Αυστρία, κατά πόσον οι συνθήκες οι οποίες δικαιολογούσαν την παράταση δεν έχουν με την πάροδο του χρόνου μεταβληθεί. Επομένως, η παρέκκλιση θα πρέπει να περιοριστεί έως τις 31 Δεκεμβρίου 2012. |Ισχύουσες διατάξεις στον τομέα της πρότασης Απόφαση του Συμβουλίου, της 13ης Δεκεμβρίου 2004, που επιτρέπει στη Δημοκρατία της Αυστρίας να εφαρμόσει μέτρο παρέκκλισης από το άρθρο 17 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (ΕΕ L 371 της 18.12.2004, σ. 47). |Συνοχή με τις άλλες πολιτικές και τους στόχους της Ένωσης Άνευ αντικειμένου. |Διαβουλεύσεις με τα ενδιαφερόμενα μέρη και εκτίμηση επιπτώσεων |Διαβουλεύσεις με τα ενδιαφερόμενα μέρη |Άνευ αντικειμένου. |Συγκέντρωση και χρήση εμπειρογνωμοσύνης |Δεν υπήρξε ανάγκη προσφυγής σε εξωτερικούς εμπειρογνώμονες. |Εκτίμηση επιπτώσεων Η πρόταση απόφασης αποσκοπεί στην απλούστευση της διαδικασίας επιβολής του ΦΠΑ, εφόσον αφορά δαπάνες για αγαθά και υπηρεσίες που σε μεγάλο βαθμό χρησιμοποιούνται για χρήση ξένη προς τις ανάγκες της επιχείρησης και συνεπώς οι δυνητικές επιπτώσεις της είναι θετικές. Ωστόσο, λόγω του περιορισμένου πεδίου εφαρμογής της παρέκκλισης και της περιορισμένης χρονικής εφαρμογής της, οι επιπτώσεις θα είναι ούτως ή άλλως περιορισμένες. |Νομικά στοιχεία της πρότασης |Περίληψη της προτεινόμενης ενέργειας Χορήγηση άδειας στην Αυστρία να συνεχίσει να εφαρμόζει μέτρο παρέκκλισης από την οδηγία ΦΠΑ όσον αφορά τον πλήρη αποκλεισμό από το δικαίωμα έκπτωσης σε περίπτωση που το ποσοστό χρησιμοποίησης αγαθών και υπηρεσιών από τον υποκείμενο σε φόρο για χρήση ξένη προς τις ανάγκες της επιχείρησης υπερβαίνει το 90%. |Νομική βάση Άρθρο 395 της οδηγίας ΦΠΑ |Αρχή της επικουρικότητας Σύμφωνα με το άρθρο 395 της οδηγίας ΦΠΑ, το κράτος μέλος που επιθυμεί να θεσπίσει μέτρα παρέκκλισης από την εν λόγω οδηγία πρέπει να λάβει την έγκριση του Συμβουλίου, η οποία θα έχει τη μορφή απόφασης του Συμβουλίου. Επομένως, η πρόταση είναι σύμφωνη με την αρχή της επικουρικότητας. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τον(τους) εξής λόγο(ους). |Η απόφαση αφορά άδεια που χορηγείται σε κράτος μέλος κατόπιν αιτήσεώς του και δεν αποτελεί υποχρέωση. |Δεδομένου του περιορισμένου πεδίου εφαρμογής της παρέκκλισης, το ειδικό μέτρο είναι ανάλογο προς τον επιδιωκόμενο στόχο. |Επιλογή μέσων |341 | Σύμφωνα με το άρθρο 395 της οδηγίας ΦΠΑ, παρέκκλιση από τους κοινούς κανόνες σε θέματα ΦΠΑ επιτρέπεται μόνο με ομόφωνη απόφαση του Συμβουλίου, βάσει πρότασης της Επιτροπής. Συνεπώς, η απόφαση του Συμβουλίου είναι το πλέον κατάλληλο μέσο, δεδομένου ότι μπορεί να απευθύνεται σε μεμονωμένα κράτη μέλη. |Δημοσιονομικές επιπτώσεις |Η πρόταση δεν έχει επιπτώσεις για τον κοινοτικό προϋπολογισμό. |Πρόσθετες πληροφορίες |Ρήτρα επανεξέτασης/αναθεώρησης/λήξης ισχύος |Η πρόταση περιλαμβάνει ρήτρα λήξης ισχύος. |ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία επιτρέπεται στη Δημοκρατία της Αυστρίας να εφαρμόσει μέτρο παρέκκλισης από το άρθρο 168 της οδηγίας 2006/112/EΚ σχετικά με το κοινό σύστημα φόρου προστιθεμένης αξίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2006/112/EΚ του Συμβουλίου, της 28ης Νοεμβρίου 2006, για το κοινό σύστημα φόρου προστιθεμένης αξίας[1], και ιδίως το άρθρο 395 παράγραφος 1,την πρόταση της Επιτροπής,Εκτιμώντας τα ακόλουθα:(1) Με επιστολή που καταχωρίστηκε στη Γενική Γραμματεία της Επιτροπής στις 2 Ιουνίου 2009, η Αυστρία ζήτησε να της επιτραπεί να συνεχίσει να εφαρμόζει μέτρο παρέκκλισης από τις διατάξεις της οδηγίας 2006/112/ΕΚ που διέπει το δικαίωμα έκπτωσης και είχε προγενέστερα χορηγηθεί με την απόφαση 2004/866/ΕΚ[2] του Συμβουλίου βάσει της τότε εφαρμοστέας έκτης οδηγίας 77/388/ΕΚ[3].(2) Σύμφωνα με το άρθρο 395 παράγραφος 2 της οδηγίας 2006/112/ΕΚ, η Επιτροπή ενημέρωσε τα άλλα κράτη μέλη, με επιστολή της 10ης Σεπτεμβρίου 2009, σχετικά με το αίτημα που υπέβαλε η Αυστρία. Με επιστολή της 21ης Σεπτεμβρίου 2009, η Επιτροπή γνωστοποίησε στην Αυστρία ότι διέθετε όλες τις απαραίτητες πληροφορίες για την εκτίμηση του αιτήματος.(3) Προκειμένου να απλουστευτεί η επιβολή του ΦΠΑ, το μέτρο παρέκκλισης αποσκοπεί στον πλήρη αποκλεισμό από το δικαίωμα έκπτωσης του ΦΠΑ που επιβάλλεται στις δαπάνες σχετικά με αγαθά και υπηρεσίες, όταν το ποσοστό χρησιμοποίησής τους για τις ιδιωτικές ανάγκες του υποκείμενου σε φόρο ή του προσωπικού του, ή γενικότερα για χρήση ξένη προς τις ανάγκες της επιχείρησης, είναι υψηλότερο του 90%.(4) Το μέτρο αποτελεί παρέκκλιση από το άρθρο 168 της οδηγίας 2006/112/ΕΚ που θεσπίζει τη γενική αρχή του δικαιώματος έκπτωσης και αποσκοπεί στην απλοποίηση της διαδικασίας επιβολής του ΦΠΑ. Επηρεάζει το ποσό του οφειλόμενου φόρου κατά αμελητέο μόνον τρόπο στο στάδιο της τελικής κατανάλωσης.(5) Τα πραγματικά και νομικά περιστατικά που δικαιολογούσαν την τρέχουσα εφαρμογή του συγκεκριμένου μέτρου απλοποίησης δεν έχουν μεταβληθεί και εξακολουθούν να ισχύουν. Θα πρέπει συνεπώς να επιτραπεί στην Αυστρία να εφαρμόσει το μέτρο απλούστευσης για μεγαλύτερο χρονικό διάστημα, το οποίο όμως θα περιορίζεται έως τις 31 Δεκεμβρίου 2012 ώστε να καταστεί δυνατή η αξιολόγηση του μέτρου.(6) Η παρέκκλιση δεν θα έχει αρνητικές συνέπειες στους ιδίους πόρους της Κοινότητας που προέρχονται από τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση του άρθρου 168 της οδηγίας 2006/112/ΕΚ, επιτρέπεται στη Δημοκρατία της Αυστρίας να αποκλείσει πλήρως τις δαπάνες για αγαθά και υπηρεσίες από το δικαίωμα έκπτωσης του ΦΠΑ, όταν το ποσοστό χρησιμοποίησής τους για τις ιδιωτικές ανάγκες του υποκείμενου σε φόρο ή του προσωπικού του, ή γενικότερα για χρήση ξένη προς τις ανάγκες της επιχείρησης, είναι υψηλότερο του 90%.Άρθρο 2Η απόφαση εφαρμόζεται έως τις 31 Δεκεμβρίου 2012.Άρθρο 3Η παρούσα απόφαση απευθύνεται στη Δημοκρατία της Αυστρίας.Βρυξέλλες,Για το ΣυμβούλιοΟ Πρόεδρος [1] ΕΕ L 347 της 11.12.2006, σ. 1.[2] ΕΕ L 371 της 18.12.2004, σ. 47.[3] ΕΕ L 145 της 13.6.1977, σ. 1.